Anime
Anime' (アニメ) (baca: a-ni-me, lain a-nim) adalah kemos khas Japang, nang rajin diciri'akan liwat gambar-gambar bawarna-warni nang manampai'akan tukuh-tukuh dalam barbagai macam lukasi wan kisah, nang dituju'akan pada baragam jinis panonton. Anime dipangaruhi gaya gambar manga, kumik khas Japang.
Kata anime tampil dalam bantuk tulisan dalam tiga karaktir katakana a, ni, me (アニメ) nang marupakan bahasa sarapan matan bahasa Inggris "Animation" wan diucap'akan sabagai "Anime-shon".
Anime panambaian nang mancapai kapopuleran nang luas Astro Boy karya Ozamu Tezuka pada tahun 1963. Wahini anime sudah bakambang banar amun dibanding'akan lawan anime zaman bahari. Lawan grafik nang sudah barkambang sampai alur kisah nang labih manarik wan rami.
Urang Japang antusias banar malihat anime wan mambacai manga. Matan kakanakan sampai urang tuha. Buhuannya maanggap, anime tu sabagai bagian matan kahidupan buhuannya. Hal ini mang maulah babarapa televisi kabil nang tarkanal akan babarapa film kemosnya, kaya Cartoon Network wan Nickelodeon mangikspur kemosnya. Wahini anime jadi sabuah bisnis nang mancihar'akan gasan sabarataan urang, wan banyak jua urang nang mangguna'akan hal ngini gasan babuat kajahatan. Nang maulah anime tu saurangan disambat animator. Buhuan animator ni bagawi di sabuah parusahaan midia gasan mampruduksi sabuah anime. Di dalam parusahaan ngitu, ada babarapa animator nang saling baimbaian bagawi gasan manghasil'akan sabuah anime nang bakualitas. Tapi sayang banar, gajihnya matan buhuan animator tu saikit amun dibanding'akan lawan gawian buhuannya. Hal ini nang maulah buhuan animator indah bagawi sacara professional. Buhuannya marasa hal ngitu kada sabanding lawan gawian nang sudah buhuannya gawi. Buhuan animator tu saurangan rancak disambat "saniman bayangan". Karna buhuannya bagawi nang kaya saurang saniman nang bausaha mangadapan'akan unsur kisah wan unsur intrinsiknya.
Pambajakan jua maulah ngalih buhuan animator gasan dapat kauntungan panuh matan hasil gawian buhuannya, biar ada jua "gosip" nang mamadah'akan bahwa ada jua pihak produsen anime tu saurangan nang manyabarluas'akan karya mereka di luar jalur pardagangan rasmi (mungkin gratis atawa dibajak) gasan labih mampopuler'akan hasil karya buhuannya.
Kada saikit urang nang tulak ka Japang gasan balajar menganai paulahan anime (wan manga tantunya) karna tartarik imbah malihat barbagai anime nang sudah manyebar ke barbagai palusuk dunia di barbagai banua. Adapun pihak nang maulah hasil karya nang kaya atawa bahkan mungkin maniru ciri anime, misalnya Korea wan babarapa nagara Asia lainnya.
Tiknulugi CG (Computer Graphics) wan Tiknulugi Visual, Kumputir wan sabagainya manjadi'akan tanyaman baulah anime wahini, karena ngitu ada nang maanggap bahwa kualitas artistiknya tarandah dibanding'akan lawan anime waktu bahari. Hanya saja parlu diparhati'akan bahwa kualitas gambarnya jua wahini tanyaman dilihat wan tanyaman dimangarti karna gambarnya labih proporsional wan warnanya tabagus, ditambah adanya tiknulugi HD.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn